**Tiszavasvári Város Önkormányzata**

**Képviselő-testületÉNEK**

**82/2021. (IX.30.) Kt. számú**

**határozata**

**Szabó Gyuláné bérlő Tiszavasvári, Ady E. u. 10. 3/1. szám alatti bérlakás értékesítésére vonatkozó kérelméről**

Tiszavasvári Város Önkormányzata Képviselő-testülete a lakások és nem lakás célú helyiségek bérletéről és elidegenítéséről, valamint a lakáscélú önkormányzati támogatásról szóló módosított 12/2019. (IV.1.) önkormányzati rendelete 39. § (2) bekezdésében foglalt hatáskörében eljárva „Szabó Gyuláné bérlő Tiszavasvári, Ady E. u. 10. 3/1. szám alatti bérlakás értékesítésére vonatkozó kérelméről” szóló előterjesztésről az alábbi határozatot hozza:

1. A Képviselő-testületnek **szándékában áll értékesíteni** a Tiszavasvári, **Ady E. 10. 3/1.** sz. alatti, tiszavasvári 2864/4/A/10 hrsz-ú, 58 m2 nagyságú, 2 szobás, komfortos komfortfokozatú önkormányzati lakást **Szabó Gyuláné** bérlő részére, amennyiben a bérlő vállalja a vételár 6 hónapon belüli, egyösszegben történő megfizetését.
2. A lakás **vételára** – annak egyösszegben történő megfizetése esetén - a forgalmi érték 30 %-val csökkentett összege, azaz **4.528.400 Ft**
3. Az ingatlan megvásárlásához kapcsolódó költségek – adásvételi szerződés elkészítésének ügyvédi költsége, ingatlan-nyilvántartási bejegyeztetés, vagyonszerzési illeték, földhivatali igazgatási díj – a vevőt terhelik.
4. Az adásvételi szerződés megkötésének feltétele, hogy a bérlő lakbér, és az Önkormányzat részére fizetendő egyéb díjhátralékkal ne rendelkezzen.
5. Felkéri a polgármestert, hogy

* tájékoztassa Szabó Gyuláné bérlőt a Képviselő-testület döntéséről,
* az adásvételi-szerződés tervezetet terjessze a Képviselő-testület elé.

Határidő: azonnal, esedékességkor Felelős: Szőke Zoltán polgármester

**Szőke Zoltán dr. Kórik Zsuzsanna**

**polgármester jegyző**